[{"text_idx": "#000003", "text": "Orokorrean asteburu ona izan da Euskal Ligetan dabiltzan talde bizkaitarrentzat.. GetxoSaski urte ona egiten ari da Gizonezko Junior mailan baina ezin izan zion Easori irabazi Donostian. Emakumezko Juniorretan gauzak hobeto joan ziren, izan ere Gernika KESB mailako lider berria da Loiola Indautxuri irabazi ondoren."}, {"text_idx": "#000004", "text": "Bigarren porrota jarraian jaso du GetxoSaskik baina oraindik A1erako lehen bost postuetan sailkatzeko toki onean aurkitzen da. Hori-Beltzek Easo Elkar taldearen aurka galdu zuten 63-56. Hasierako minutuetan erritmo gutxi egon zen baina bigarren zatian donostiarrak hobeto aurkitu ziren saskiaren aurrean. Talde Getxotarrak ataskatua jarraitzen zuen, eta atsedenaldiko 33-23koa horren adibidea zen."}, {"text_idx": "#000005", "text": "Bigarren zatian Etxartek lorturiko hirukoak egoera asko zaildu zion talde bizkaitarrari (38-25), baina Getxo defentsan hobeto kokatzen hasi zen eta erasoan donostiarren ahuleziak aurkitu zituen. Easo pixkanaka tokia galtzen hasi zen eta saskiratzea gehiago kostatzen hasi zitzaion.Lanzaren hiruko bati esker 54-51 jarri zen markagailuan 6 minuturen faltan baina antsietatearen erruz bizkaitarrak aukerarik gabe geratu ziren. Trullosek lorturiko bi hirukok Easori behin betiko garaipena eman zieten."}, {"text_idx": "#000007", "text": "Albiste onak gure taldeentzat maila honetan. Gernika KESB dugu lider berria Loiola Indautxuri 52-58 irabazi ondoren. Derbi bikainaz gozatu zuten ikusleek."}, {"text_idx": "#000009", "text": "Easo Adarrak 63-53 irabazi zion Loiola Indautxuri. Hasieran pareko maila erakutsi zuten talde biek, lehen laurdena 12-16 bukatu zelarik. Rivasen unea ere iritsi zen eta 21-26ko abantaila lortu zuten. Momentu horretan Easok defentsan hobetzea lortu zuen beta beste munduko ezer egin gabe partidua irauli zuten, atsedenaldira 29-26 joan zirelarik.Atsedenaldiaren ondoren donostiarrek protagonismoa hartu zuten baina Loiolak ez zuen amore eman nahi, azken 7 minutuak 47-48koarekin abiatu ziren. Momentu horretan Easok Sarasolaren momentu ona aprobetxatu zuen garaipena Gipuzkoako lurretan geratuz."}, {"text_idx": "#000010", "text": "Horrez gain, Bilbao Unamunok ZAST Zarautz taldearen pronostikoekin bete zuen (63-56). Fundacio\u0301n 5+11 liderraren eta azken postuan dagoen Limpiezas Al Garbiren arteko lehian, espero bezala Arabarrak gehiago izan ziren eta ez zuten erritmoa jeitsi amaiera arte, 151-24."}, {"text_idx": "#000011", "text": "Oso irekita jarraitzen du multzo honek. Gernikak garaipen berri bat lortu zuen,15-0 hasi zirelarik Idiri-Orio bikotea nabarmenduz. Araski Ointxek ezin izan zion erantzun eta atzetik joan ziren amaitu arte. Amaieran 70-54. Loiola Indautxu La Salle baino gehiago izan zen 48-33."}, {"text_idx": "#000014", "text": "ESPECIALES: Desde el punto de vista de los entrenadores. Capi\u0301tulo 8:..."}, {"text_idx": "#000020", "text": "\u201cCova\u201d formakuntza eta parte hartze saskibaloia, bere osotasunean"}, {"text_idx": "#000023", "text": "Bizkaiko Saskibaloi Federazioaren web orrialdea gara.\nSaskibaloia gure bizimodua da, haren baloreak hedatzen ditugu eta gizarte hobea sustatzen dugu kiroletik.\nWeb orrialde honetan saskibaloi federatuari edota eskolarrari buruzko informazioa aurkituko duzu: lehiaketak, txapelketak, selekzioak... Federazioaren beste jarduerei buruzko berriak topatuko dituzu: Kanpusak, Kurtsoak...\nEspero dugu gure weba eta bertan aurkituko dituzuen edukiak zuen gustokoak direla."}]